
ЕРНЕСТИНА ШИНОВА В „ЛЮБОВНА АФЕРА” НА СЦЕНАТА НА СТОЛИЧЕН КУКЛЕН ТЕАТЪР

Провокативната пиеса на Филип Блазбанд с премиера на 12 март

„Любовна афера” е най-новото заглавие за възрастни, което ще покаже Столичният куклен театър. Спектакълът, който е дело на колегите от ДТ „Антон Страшимиров”, ще гостува на СКТ, а премиерата e на 12 март от 19.30 ч. в салона на „Гурко” 14.
„Любовна афера” е една история, в която секс, любов и самота се сливат в едно. Модерен разказ за връзката между двама възрастни, които се запознават чрез обява в списание и започват да се срещат всеки четвъртък единствено и само за да изпълняват своите сексуални фантазии – в ролите Ернестина Шинова и Георги Баненкин. 

Между двамата се пробуждат емоции, с които не знаят как да се справят – дали да ги отхвърлят или да им се подчинят, дали да продължат своята афера или да я прекратят така внезапно, както са я започнали? Те никога не научават имената си, професиите си, телефонните си номера... 
Сексуалният експеримент обаче скоро прераства в любов, защото партитурата на живота се оказва по-силна от всичко!
„ЛЮБОВНА АФЕРА”
от Филип Блазбанд

В ролите: Ернестина Шинова и Георги Баненкин

Режисьор: Елин Рахнев

Превод: Светлана Панчева

Художник: Стефан Божков

Музика: Георги Георгиев

ПРЕМИЕРА – 12 МАРТ, 19.30 ч.
Столичен куклен театър

салон „Гурко” 14

До края на март, спектакълът ще се играе и на датите 19 и 26  от 19.30 ч.

